section_heading: Naslovnica
paragraph_text: Naslovnicu za obZen izradio je vanjski suradnik, nešto što nije bio slučaj na prethodnim Meshugginim albumima. Sastav je zamolio umjetnika Joachima Luetkea da izradi naslovnicu i sugerirao mu što treba prikazati. U intervjuu s američkim ogrankom diskografske kuće Nuclear Blast Haake i Hagström izjavili su da naslovnicu čini fotografija na kojoj muški model sjedi u "položaju lotusa", ali da donja polovica fotografije prikazuje tijelo ženskog modela. Razlog za to jest taj da muški model nije mogao sjesti u taj položaj; tako je osoba na naslovnici postala androgina.<ref> Model je prekriven krvlju, a grupa je izjavila da je u pitanju metafora – da čovječanstvo postiže duševni mir opscenim djelima.<ref> K tome, tri krvave ruke oblikuju oblik broja šest, što simbolizira čovjekovu nasljednu zlu narav.<ref>